CELEX: 62011TN0313
Language: et
Date: 2011-06-16 00:00:00
Title: Kohtuasi T-313/11: 16. juunil 2011 esitatud hagi — Heede versus Siseturu Ühtlustamise Amet (Matrix-Energetics)

13.8.2011   
            
            
               ET
            
            
               Euroopa Liidu Teataja
            
            
               C 238/32
            
         16. juunil 2011 esitatud hagi — Heede versus Siseturu Ühtlustamise Amet (Matrix-Energetics)
   (Kohtuasi T-313/11)
   2011/C 238/54
   Kohtumenetluse keel: saksa
   
      Pooled
   
   
      Hageja: Günter Heede (Walldorf-Baden, Saksamaa) (esindaja: advokaat R. Utz)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) neljanda apellatsioonikoja 8. aprilli 2011. aasta (asi R 1848/2010-4) otsus;
            
         
               —
            
            
               mõista kohtukulud välja ühtlustamisametilt.
            
         
      Väited ja peamised argumendid
   
   
      Asjaomane ühenduse kaubamärk: sõnamärk „Matrix-Energetics” teenustele klassides 35, 41 ja 44 — taotlus nr 8 339 798.
   
      Kontrollija otsus: lükata taotlus tagasi.
   
      Apellatsioonikoja otsus: jätta apellatsioonkaebus rahuldamata.
   
      Väited: määruse nr 207/2009 artikli 7 lõike 1 punktide b ja c rikkumine, kuna ei ole tuvastatud, et taotletud kaubamärk on kirjeldav, ja kuna taotletud kaubamärgil on nõutav eristusvõime; lisaks eksis apellatsioonikoda, kui ta tegi oma otsuse Interneti sellise väljavõtte alusel, mis lisati sinna pärast kaubamärgi registreerimistaotluse esitamist; pealegi ei saa algselt eristusvõimelise (väljamõeldud) nimetuse üksik, õigusvastane ja pärast kaubamärgi registreerimistaotluse esitamise kuupäeva toimunud kasutamine kolmanda isiku poolt avaldada negatiivset mõju kaubamärgi registreerimiskõlbulikkusele.